เชิญ 2 หนุ่มขอนแก่นปรับทัศนคติ หลังโพสต์พาดพิงการเมือง ขัดคำสั่ง คสช.
เครดิตภาพจากเจ้าหน้าที่,ทหาร ร่วมตำรวจสอบสวนกลาง เชิญตัว 2 หนุ่มเข้าปรับทัศนคติที่ มทบ.23 จ.ขอนแก่น หลังเจ้าหน้าที่เฝ้าติดตามพฤติกรรม พบโพสต์ข้อความต่อต้านการทำงานรัฐบาล ลักษณะขัดคำสั่ง คสช. พร้อมคุมตัวสอบเพิ่มที่ กทม.,เมื่อเวลา 10.00 น. วันที่ 27 เม.ย. 59 ที่ มทบ.23 ค่ายศรีพัชรินทร์ อ.เมืองขอนแก่น เจ้าหน้าที่ทหารฝ่ายไอที และเจ้าหน้าที่ตำรวจสอบสวนกลาง นำตัว นายหฤษฎ์ มหาทน อายุ 25 ปี ชาวบ้าน ม.14 ต.ในเมือง อ.เมืองขอนแก่น และ นายนิธิ กุลทัศนศิลป์ อายุ 26 ปี ชาวบ้าน ซ.ลาดพร้าว แขวงวังทองหลาง เขตวังทองหลาง กทม. มาพบ พ.อ.สมชาย ครรภาฉาย รอง ผบ.มทบ.23 ในฐานะรองหัวหน้ากองกำลังรักษาความสงบเรียบร้อยพื้นที่ขอนแก่น ทำบันทึกการเชิญตัวทั้ง 2 คนมาพูดคุยและทำความเข้าใจ หลังจากนั้นเจ้าหน้าที่ได้ควบคุมตัวทั้งสองไปสอบปากคำเพิ่มเติมที่ กทม. โดยที่ มทบ.23 ไม่อนุญาตให้สื่อมวลชนและบุคคลภายนอกเข้าในพื้นที่เด็ดขาด,ต่อมาเวลา 12.30 น. พ.อ.สมชาย เปิดเผยว่า เจ้าหน้าที่ฝ่ายความมั่นคงจาก คสช. ลงพื้นที่ จ.ขอนแก่น เพื่อเชิญตัวบุคคลทั้ง 2 คน มาพูดคุยและทำความเข้าใจ โดยพบว่าทั้งคู่เป็นสมาชิกกลุ่มประชาธิปไตยใหม่และพลเมืองโต้กลับ ขณะที่ในขั้นตอนการสอบสวนหรือพูดคุยนั้น มีการบันทึกประจำวันและลงในเอกสารจากชุดปฏิบัติการจากส่วนกลางทั้งหมด เจ้าหน้าที่พื้นที่ไม่ได้เข้าร่วมสอบสวนด้วย ทราบเพียงว่าทั้ง 2 คน มีข้อมูลเกี่ยวกับการกระทำผิดต่อ พ.ร.บ.คอมพิวเตอร์ หลังจากคณะทำงานมีการตรวจพบว่ามีการโพสต์ข้อความในเชิงต่อต้านการทำงานของรัฐบาล,พร้อมทั้งตรวจยึดสิ่งของประกอบด้วย คอมพิวเตอร์ 1 เครื่อง แท็บเล็ต 2 เครื่อง และโทรศัพท์มือถือ 1 เครื่อง สมุดบัญชีธนาคาร 3 เล่ม ฮาร์ดดิสก์ 1 ตัว และสมุดโน้ต 1 เล่ม ทั้งนี้ เจ้าหน้าที่ชุดปฏิบัติงานไม่ได้มีการกระทำอันตรายใดๆ ทั้งทางกายและจิตใจ ไม่ได้รับความเสียหายต่อสิ่งของแต่อย่างใด และทั้งคู่ได้ให้ความร่วมมือกับทางเจ้าหน้าที่เป็นอย่างดี,พ.อ.สมชาย กล่าวอีกว่า ตามอำนาจของชุดปฏิบัติการตามคำสั่งที่ 13 ของ คสช. ที่นายทหารตั้งแต่ยศ ร.ต. สามารถควบคุมตัวหรือจับกุมตัวผู้กระทำผิดได้นั้น ซึ่งบุคคลทั้ง 2 คณะทำงานจาก คสช. มีการประสานการทำงานร่วมกับทหารในพื้นที่ และมีการเฝ้าติดตามพฤติกรรมการโพสต์ข้อมูลหรือเขียนข้อความที่ขัดต่อคำสั่งของ คสช.,อย่างไรก็ตาม ในการเชิญตัวมาปรับทัศนคติและพูดคุยทำความเข้าใจนั้น คณะทำงาน คสช. ได้ขออายัดตัวและนำตัวไปสอบสวนเพิ่มเติม ซึ่งในอำนาจหน้าที่นั้นเจ้าหน้าที่สามารถควบคุมตัวไว้ได้ 7 วัน จากนั้นก็จะดำเนินการในขั้นตอนต่างๆ ต่อไป.
ทหาร ร่วมตำรวจสอบสวนกลาง เชิญตัว 2 หนุ่มเข้าปรับทัศนคติที่ มทบ.23 จ.ขอนแก่น หลังเจ้าหน้าที่เฝ้าติดตามพฤติกรรม พบโพสต์ข้อความต่อต้านการทำงานรัฐบาล ลักษณะขัดคำสั่ง คสช. พร้อมคุมตัวสอบเพิ่มที่ กทม.
ปรับทัศนคติ,โพสต์ข้อความ,ขัดคำสั่ง คสช.,โพสต์ข้อความขัดคำสั่ง คสช.,มทบ.23,ขอนแก่น,เชิญตัวปรับทัศนคติ,ข่าว,ไทยรัฐออนไลน์,ข่าวไทยรัฐ,ข่าวทั่วไทย